**Мәктәпкә хәзерлек төркеме**

**Максат:** саннар рәтендәге саннарның мөнәсәбәтен аңларга өйрәтү; логик мәсьәлә чишә белүне ныгыту; овалга охшаган предметларны ясап бетерү, геометрик фигуралар турындагы белемнәрен ныгыту.

**Җиһаз:** 1-10 саннар; эш дәфтәре, геометрик фигуралар, кәгазьдә ясалган картина, гади карандаш, төсле карандашлар. (Балалар ярым түгәрәк ясап утыралар).

**Тәрбияче:** Без кайсы Республикада яшибез?

**Балалар:** Татарстанда.

**Тәрбияче**: Туган авылыбызның исеме ничек?

**Балалар:** Чертуш авылы.

**Тәрбияче:** Хәзер елның кайсы вакыты?

**Балалар**: Яз

**Тәрбияче:** Нинди ай?

**Балалар**: Апрель.

**Тәрбияче**: Бер елда ничә ай?

**Балалар**: 12 ай.

**Тәрбияче**: Ничә ел фасылы бар?

**Балалар**: Яз, җәй көз, кыш..

**Тәрбияче**: Бер атнада ничә көн?

**Балалар**: 7 көн.

**Тәрбияче**: Дөрес әйттегез, балалар, сорауларга дөрес җавап бирдегез. Ә хәзер күзләрегезне йомыгыз, мин сезне математика дөньясына алып керәм (Әкрен генә музыка уйный) Менә килеп җиттек, балалар, күзләрегезне ачыгыз (Алда картина эленә) Нинди ел фасылы икән монда?

**Балалар**: Яз.

**Тәрбияче:** (җәй картинасын карау) Картинада сез нәрсәләр күрәсез? Алар кайда урнашканнар? (Пространствода ориентлашу)

**Балалар**: Сулда агачлар, өстә кояш, болытлар, аста чәчәкләр, уртада күбәләкләр.

**Тәрбияче:** Балалар монда ничә күбәләк бар? Ничәсе очып киткән, ничәсе калган? (10 га кадәр санау)

5 күбәләк бар, 1 се очып килде. Ничә булды балалар?

**Балалар:** 6 күбәләк була.

**Тәрбияче:** Дөрес, балалар, ә бу саннарны тактага тезеп карыйк әле.

**Балалар: (**карточкадагы саннарны билгеләү). 5+1=6

**Тәрбияче**. Ә хәзер күбәләк дуслары белән уйнады да берсе очып китте. Хәзер ничә булды?

**Балалар:** 10-2=8

**Тәрбияче:** Булдырдыгыз, балалар. Ә хәзер барыбыз да өстәл янына утырабыз, мин сезгә карточкалар таратам, анда сезнең саннар язылган, хәзер шул саннарны карыйк әле.

**Балалар:** 0-10 кадәр саныйлар .

**Тәрбияче:** 0-10 га кадәрге саннарны кызыл төс белән,

**Тәрбияче**: Булдырдыгыз, балалар. Дөрес эшләдегез, ә хәзер алдагы биремне карыйк. Мин сезгә геометрик фигуралар таратам, сез шулар белән төрле предметлар ясарсыз.

**Балалар:** Мин песи ясадым. Ул өчпочмак, турыпочмак, овалдан тора һ.б.

**Тәрбияче:**Балалар, хәзер барыбыз да бастык, бераз ял итеп алабыз. (**Ял минуты**)

**Тәрбияче:** Балалар, монда нәрсә ясалган? (Дәфтәрдә эш)

**Балалар:** Куян.

**Тәрбияче:** Куян нинди фигуралардан тора, шул фигураларны гына буягыз.

**Балалар:** Өчпочмак, овал, түгәрәк…..

**Тәрбияче:** Булдырдыгыз, балалар! Ә хәзер мин сезгә мәсьәлә әйтәм, игътибар белән тыңлагыз әле:

 1. Әнисе улына ит, май, сабын, шырпы алырга куша. Улы кибеттән шикәр, сабын, ит алды. Малай нәрсә алырга онытты? Нәрсә артык калды?

**Балаларның җавабы.**

2. Ике йорттан балалар уйнарга чыкты: беренче йорттан Дамир, Камилә, Ихсан, ә икенче йорттан Самир, Ринат. Ничә малай уйнарга чыкты?

**Балаларның җавабы.**

**Тәрбияче:** Дөрес, балалар. Без логик мәсьәләләр чиштек, пространствода ориентлашуны искә төшердек, геометрик фигуралар турында белемнәрне ныгыттык. Рәхмәт, балалар,тырыштыгыз!